Ulya & Dini

Ulya & Dini ialah sebuah siri drama televisyen Malaysia 2022 arahan Tam Suhaimi terbitan Global Station. Dibintangi oleh Shaza Bae dan Hun Haqeem, siri ini memulakan tayangan perdana di Slot MegaDrama, Astro Ria bermula 14 Februari 2022 bagi menggantikan Bunga Hati.

Sinopsis 
Mengisahkan Ulya, yang dulunya berbadan besar dan dibuli terutamanya oleh Lin, anak kepada usahawan kosmetik Umi Yana, dan Dini, abang kepada kawan baiknya, Hamdan. Selepas kematian ayahnya, Ulya menyambung pengajian di Amerika Syarikat. Di situ, hidupnya berubah setelah dia berjaya menurunkan berat badannya dan menjadi influencer gaya hidup dan kesihatandengan 80, 000 pengikut dari seluruh dunia. Pengikut Ulya memujanya tetapi mereka tidak tahu Ulya sebenarnya mempunyai isu kesihatan mental. Dia menghadapi bulimia dan serangan panik yang disangkanya sudah terkawal tetapi sebenarnya tidak. Selepas tamat pengajian Sarjana Muda, Ulya berpeluang menyambung ke peringkat pengajian Siswazah tetapi terpaksa pulang ke Malaysia untuk menolong ibunya jual rumah mereka. 

Walaupun Ulya berat hati kerana teringatkan ibunya yang kurang memberi perhatian kepada dia dan adiknya, Najwa, Ulya pulang juga ke Malaysia. Di Malaysia, berlaku satu insiden yang mencetuskan serangan panik Ulya selepas pertemuannya dengan Lin yang pernah membulinya dengan teruk yang akhirnya juga mempertemukan Ulya dengan Hamdan dan Dini. Insiden itu juga memberi idea kepada Ulya untuk bantu Hamdan yang dulunya kurus kini sudah gemuk dan kembali ke gaya hidup sihat. Kerana perasaan cemburu, tertekan serta dendam yang terpendam dalam hati masing-masing telah menyebabkan beberapa insiden dan konflik berlaku antara Ulya, Dini, Hamdan, Lin dan Najwa sekaligus merapatkan hubungan Ulya dan Dini.

Pelakon 
 Shaza Bae sebagai Ulya
 Hun Haqeem sebagai Dini
 Afiq Muiz sebagai Hamdan
 Fara Nadiah sebagai Najwa
 Catriona Ross sebagai Ummi Yana
 Syazlin Zainal sebagai Linn
 Che Kem sebagai Encik Zaim
 Nor Albaniah sebagai Mak

Rujukan 

Drama Melayu 2022